Adolf Erik Nordenskiöld

Adolf Erik Nordenskiöld (Helsinki, 1832ko azaroaren 18a - Dalbjö, 1901eko abuztuaren 12a) suediar jatorriko finlandiar esploratzailea eta naturalista izan zenNils Adolf Erik, Baron Nordenskiold 1911encyclopedia.org. Artikoa esploratu eta Zembla Berria eta Siberiako itsasaldeak ikertu zituen. Ipar-ekialdeko Pasaia itsastatu zuen lehenbizikoa izan zen.

 Bizitza 
ezkerrera|250px|Adolf Erik Nordenskjöldek 1878ko bidaian eginiko ibilbidea.
Finlandian jaio zen baina arrazoi politikoak zirela eta, Suediara erbesteratu behar izan zuen. Irakaslea izan zen Stockholmen. 1858an eta 1861ean Artikora egindako bi espediziotan parte hartu zuen. 1864an eta 1868an Svalbard uharteetara zihoazen espedizioak antolatu zituen, bide horretatik iparburura iritsiko zelakoan; ez zen heldu baina garrantzi handiko aurkikuntza zientifikoak egin zituen. 1870ean Groenlandiako mendebaldeko kostaldea ikertu zuen. 1875ean Jenisei ibaiaren bokaleraino iritsi zen eta Europaren eta Errusiaren arteko merkataritzarako bide berri bat aurkitu zuen. Harrezkero haren helburu nagusia ipar-ekialdeko igarobidea aurkitzea izan zen. 1878an Göteborgetik irten zen Vega izeneko itsasontzian, Txeliuskin lurmuturra iragan eta Lena ibaiaren bokalera iritsi zen; Ekialdeko lurmuturra atzean utzi eta Japoniara iritsi zen. Suezko kanaletik itzuli zen Europara.

1880ean "Vega"n egindako bidaldia izeneko liburua argitaratu zuen. Faksimile-bildumak eta mapa zaharrei buruzko ikerketak ere argitaratu zituen: Facsimil Atlas (1889) eta Periphus (1897).

 Erreferentziak 

 Kanpo estekak 

  Baron Nils A(dolf) E(rik) Nordenskiöld (1832-1901) Pegasos

Kategoria:Helsinkiarrak
Kategoria:Helsinkiko Unibertsitateko ikasleak
Kategoria:Suediako esploratzaileak
Kategoria:Suediako botanikariak
Kategoria:Mineralogoak
Kategoria:Kartografoak
Kategoria:Artikoaren esploratzaileak
Kategoria:Kara itsasoa
Kategoria:Laptev itsasoa
Kategoria:Gaixotasun kardiobaskularrek hildakoak